VLÁDA SLOVENSKEJ REPUBLIKY

N á v r h

UZNESENIE
VLÁDY SLOVENSKEJ REPUBLIKY

k Postupu pri transformácii Železničnej spoločnosti, a.s. a následnej privatizácii majetkovej účasti štátu na podnikaní železničnej spoločnosti prevádzkujúcej nákladnú prepravu

________________________________________________________________

Číslo uznesenia:

Zo dňa:

Číslo materiálu:

Predkladateľ:   minister dopravy, pôšt a telekomunikácií

Podnet:

Stupeň utajenia:

___________________________________________________________________________ 
VLÁDA SLOVENSKEJ REPUBLIKY
Vláda
A.  schvaľuje

A.1.	Postup pri transformácii Železničnej spoločnosti, a.s. a následnej privatizácii majetkovej účasti štátu na podnikaní železničnej spoločnosti prevádzkujúcej nákladnú prepravu

B.  súhlasí

B.1.       s transformáciou Železničnej spoločnosti, a.s. na Železničnú osobnú prepravu, a.s. vykonávajúcu činnosti súvisiace s osobnou prepravou a na Železničnú spoločnosť Cargo, a.s. vykonávajúcu činnosti súvisiace s nákladnou prepravou

C.  ukladá             
     
ministrovi dopravy, pôšt a telekomunikácií

C.1.    predložiť na rokovanie vlády SR návrh koncepcie privatizácie Železničnej spoločnosti Cargo, a.s.

                                                                          Termín: do 31. 3. 2005
						  
ministrovi dopravy, pôšt a telekomunikácií
ministrovi financií
ministrovi vnútra
ministrovi práce, sociálnych vecí a rodiny
ministrovi pôdohospodárstva
ministrovi výstavby a regionálneho rozvoja
ministrovi obrany

C.2.    spolupracovať pri rozdelení Železničnej spoločnosti, a.s. pri zabezpečovaní financovania rozvojových programov, v oblasti nevysporiadaného majetku, v oblasti legislatívno-právnych postupov, v procese znižovania zamestnanosti, zabezpečovania rekvalifikačného procesu a iných postupov pri transformácii a následnej privatizácií
                                                                              Termín: priebežne

Vykonajú:    minister dopravy, pôšt a telekomunikácií 
                minister financií 
                minister vnútra 
                minister práce, sociálnych vecí a rodiny 
                minister pôdohospodárstva 
                minister výstavby a regionálneho rozvoja 
                minister obrany